62024TO0257(02)_INF
2024 m. lapkričio 11 d. Bendrojo Teismo (pirmoji kolegija) nutartis
Mazepin / Taryba
(Byla T‑257/24)
„Bendra užsienio ir saugumo politika – Ribojamosios priemonės, taikytinos atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi – Lėšų įšaldymas – Asmenų, subjektų ir įstaigų, kurių lėšos ir ekonominiai ištekliai įšaldyti, sąrašas – Sąvoka „asociacija“ – Sprendimo 2014/145/BUSP 2 straipsnio 1 dalies pabaiga – Sąvoka „nauda“ – Sprendimo 2014/145 2 straipsnio 1 dalies g punktas – Reglamento (ES) Nr. 269/2014 3 straipsnio 1 dalies g punktas – Vertinimo klaida“
1.
Europos Sąjunga – Teisminė institucijų aktų teisėtumo kontrolė – Ribojamosios priemonės, taikomos atsižvelgiant į padėtį Ukrainoje – Kontrolės apimtis – Priemonės pagrįstumo įrodymas – Kompetentingos Sąjungos institucijos pareiga kilus ginčui įrodyti motyvų, nurodytų dėl atitinkamų asmenų arba subjektų, pagrįstumą – Panaikintas ankstesnis sprendimas įšaldyti lėšas – Tais pačiais įrodymais pagrįstas sprendimas palikti sąraše, jei nepasikeičia motyvai – Vertinimų, kuriais remiantis buvo panaikintas sprendimas, priimtas iki sprendimo dėl palikimo sąraše, taikymas
(Tarybos sprendimas 2014/145/BUSP, iš dalies pakeistas sprendimu (BUSP) 2024/847; Tarybos reglamentai Nr. 269/2014 ir 2024/849)
(žr. 36, 39–44, 48–51 punktus)
2.
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Ribojamųjų priemonių priėmimo kriterijai – Asmuo, subjektas ar įstaiga, susiję su asmeniu, kuris įtrauktas į skundžiamo sprendimo priede esantį sąrašą – Sąvoka „asociacija“ – Bendri interesai
(Tarybos sprendimo 2014/145/BUSP, iš dalies pakeisto sprendimu (BUSP) 2022/ 329, 2 straipsnio 1 dalis; Tarybos reglamento Nr. 269/ 2014 3 straipsnio 1 dalis ir Tarybos reglamentas 2022/330)
(žr. 37 punktą)
3.
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Ribojamųjų priemonių priėmimo kriterijai – Įtakingi verslininkai, veikiantys Rusijoje, ir jų artimi šeimos nariai arba kiti fiziniai asmenys, gaunantys iš jų naudos – Sąvoka „nauda“ – Bet kokia reikšminga nauda
(Tarybos sprendimo 2014/145/BUSP, iš dalies pakeisto sprendimu (BUSP) 2023/ 1094, 1 straipsnio 1 dalies e punktas ir 2 straipsnio 1 dalies g punktas; Tarybos reglamento Nr. 269/ 2014 3 straipsnio 1 dalies g punktas ir Tarybos reglamentas 2023/1089)
(žr. 38 punktą)
Rezoliucinė dalis
1.
Panaikinti 2024 m. kovo 12 d. Tarybos sprendimą (BUSP) 2024/847, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, ir 2024 m. kovo 12 d. Tarybos įgyvendinimo reglamentą (ES) 2024/849, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, kiek Nikita Dmitrievich Mazepin paliktas asmenų, subjektų ir įstaigų, kuriems taikomos šios ribojamosios priemonės, sąraše.
2.
Europos Sąjungos Taryba padengia savo ir Nikita Dmitrievich Mazepin patirtas bylinėjimosi išlaidas, įskaitant susijusias su laikinųjų apsaugos priemonių taikymo procedūra.